               ЕВРОПЕЙСКА КОМИСИЯ
            Брюксел, 10.10.2016
            COM(2016) 651 final
            2016/0318(NLE)
            Предложение за
            РЕШЕНИЕ НА СЪВЕТА
            относно финансовите вноски, които трябва да бъдат платени от държавите членки за финансиране на Европейския фонд за развитие, включително третата част от вноската за 2016 г.

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Предложението е свързано с проект на решение на Съвета относно 3-та част от финансовите вноски за Европейския фонд за развитие (ЕФР), които трябва да бъдат платени от държавите членки през 2016 г.

                  11-ият ЕФР и другите ЕФР фондове, които са все още открити (т.е. 8-ият, 9-ият и 10-ият ЕФР), се управляват съгласно следните правила:

                  Настоящото Споразумение за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, с последните му изменения („Споразумението за партньорство АКТБ—ЕС“)
                     1
                  ,

                  Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз
                     2
                   („Вътрешното споразумение за 11-ия ЕФР“),

                  Регламент (ЕС) 2015/323 на Съвета относно финансовия регламент, приложим за 11-ия Европейски фонд за развитие
                     3
                   („Финансовият регламент за 11-ия ЕФР“).

                  Посочените по-горе документи съдържат многогодишни поети задължения от страна на държавите членки за финансова подкрепа на ЕФР. Във Финансовия регламент за 11-ия ЕФР се предвиждат редовни вноски на държавите членки за ЕФР по предварително определени финансови задължения. Редовните вноски се задействат с технически решения на Съвета, които отразяват изпълнението на поетите финансови задължения, за които е взето решение предварително.

                  Поради това някои от позициите в обяснителния меморандум не се прилагат за поканите за редовни вноски като настоящата.

               •Съгласуваност със съществуващите разпоредби в тази област

                  Вж. точка 1. Основания и цели на предложението.

               •Съгласуваност с политики на Съюза в други области

                  Вж. точка 1. Основания и цели на предложението.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Съгласно член 21, параграф 7 от Финансовия регламент за 11-ия ЕФР сумата, управлявана от Комисията, и сумата, управлявана от Европейската инвестиционна банка (ЕИБ), се определят поотделно.

                  Съгласно член 52 от Финансовия регламент за 11-ия ЕФР ЕИБ изпрати на Комисията актуализираните си прогнози за поетите задължения и за плащанията по инструментите, които управлява.

                  Съгласно член 22, параграф 1 от Финансовия регламент за 11-ия ЕФР поканите за вноски първо оползотворяват една след друга сумите, предвидени за предходни ЕФР. Поради това поканите за вноски в настоящото предложение се отнасят — както за ЕИБ, така и за Комисията — за суми по 10-ия ЕФР.

                  Съгласно член 21, параграф 5 от Финансовия регламент за 11-ия ЕФР Съветът трябва да се произнесе по настоящото предложение най-късно 21 календарни дни, след като Комисията представи предложението си.

                  Съгласно член 1 от Решение 2013/759/EС на Съвета за установяване на преходния инструмент
                     4
                   вноските на държавите членки, посочени в член 1, параграф 2, буква а) от вътрешните споразумения за 8-ия, 9-ия и 10-ия ЕФР, съответно се намаляват след влизането в сила на Вътрешното споразумение за 11-ия ЕФР. Намалението ще има въздействие върху вноските на държавите членки за 2015 г., 2016 г. и 2017 г. съгласно варианта за корекция, избран от всяка държава членка.

                  В член 23, параграф 1 от Финансовия регламент за 11-ия ЕФР се предвижда, че когато държава членка не плати дължимата част от вноската до определения краен срок, от нея се изисква да плати лихва върху неизплатената сума. Условията на плащане на лихвата са посочени в същия член.

               •Субсидиарност (при неизключителна компетентност)

                  Вж. точка 1. Основания и цели на предложението.

               •Пропорционалност

                  Вж. точка 1. Основания и цели на предложението.

               •Избор на инструмент

                  Вж. точка 1. Основания и цели на предложението.

               3.РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не се прилага.

               •Консултации със заинтересованите страни

                  Не се прилага.

               •Събиране и използване на експертни становища

                  Не се прилага.

               •Оценка на въздействието

                  Не се прилага.

               •Пригодност на правната уредба и опростяване

                  Не се прилага.

               •Основни права

                  Не се прилага.

               4.ОТРАЖЕНИЕ ВЪРХУ БЮДЖЕТА

                  Не се прилага.

               5.ДРУГИ ЕЛЕМЕНТИ

               •Планове за изпълнение и мерки за мониторинг, оценка и докладване

                  Не се прилага.

               •Обяснителни документи (за директивите)

                  Не се прилага.

               •Подробно разяснение на конкретни разпоредби на предложението

                  Не се прилага.

               2016/0318 (NLE)

               Предложение за

               РЕШЕНИЕ НА СЪВЕТА

               относно финансовите вноски, които трябва да бъдат платени от държавите членки за финансиране на Европейския фонд за развитие, включително третата част от вноската за 2016 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за Европейския съюз и Договора за функционирането на Европейския съюз,

               като взе предвид Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, с последните му изменения
                  5
                („Споразумението за партньорство АКТБ—ЕС“),

               като взе предвид Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз
                  6
                („Вътрешното споразумение“), и по-специално член 7, параграф 2 от него,

               като взе предвид Регламент (ЕС) 2015/323 на Съвета от 2 март 2015 г. относно финансовия регламент, приложим за 11-ия Европейски фонд за развитие („Финансовият регламент за 11-ия ЕФР“)
                  7
               , и по-специално член 21, параграф 5 от него,

               като взе предвид предложението на Европейската комисия,

               като има предвид, че:

               (1)Съгласно процедурата, предвидена в член 21, параграф 5 от Финансовия регламент за 11-ия ЕФР, в срок до 10 октомври 2016 г. Комисията представя предложение, в което се определят: а) размерът на третата част от вноската за 2016 г. и б) преразгледан годишен размер на вноската за 2016 г. в случаите, когато сумата се отклонява от действителните потребности.

               (2)Съгласно член 52 от Финансовия регламент за 11-ия ЕФР на 28 юли 2016 г. Европейската инвестиционна банка (ЕИБ) изпрати на Комисията актуализираните си прогнози за поетите задължения и за плащанията по инструментите, които управлява.

               (3)В член 22, параграф 1 от Финансовия регламент за 11-ия ЕФР се предвижда, че поканите за вноски първо оползотворяват сумите, предвидени за предходни ЕФР. Следователно трябва да се отправи покана за внасяне на средства по 10-ия ЕФР.

               (4)По предложение на Комисията Съветът прие на 24 ноември 2015 г. решение, с което определи горната граница на годишния размер на вноските на държавите членки за ЕФР за 2016 г. на 3 450 000 000 EUR за Комисията и на 150 000 000 EUR за Европейската инвестиционна банка
                  8
               .

               (5)На 12 декември 2013 г. Съветът прие създаването на преходния инструмент, свързан с преходни мерки за управление на ЕФР за периода от 1 януари 2014 г. до влизането в сила на 11-ия Европейски фонд за развитие
                  9
               .

               ПРИЕ НАСТОЯЩОТО РЕШЕНИЕ:

               Член 1

               Отделните вноски за Европейския фонд за развитие, които държавите членки трябва да платят на Европейската комисия и на Европейската инвестиционна банка като трета част от вноската за 2016 г., са посочени в таблицата в приложение 1.

               Плащанията на посочените вноски могат да бъдат комбинирани с корекции, свързани с прилагането на приспадането на средствата, за които са поети задължения по преходния инструмент, в съответствие с план за корекции, съобщен на Комисията от всяка държава членка при приемането на третата част от вноската за 2015 г.

               Член 2

               Адресати на настоящото решение са държавите членки.

               Съставено в Брюксел на  година.

                     За Съвета

                     Председател

                     (1)
                  ОВ L 317, 15.12.2000 г., стр. 3.

                     (2)
                  ОВ L 210, 6.8.2013 г., стр. 1.

                     (3)
                  ОВ L 58, 3.3.2015 г., стр. 17—38.

                     (4)
                  ОВ L 335, 14.12.2013 г., стр. 48—49.

                     (5)
                  ОВ L 317, 15.12.2000 г., стр. 3.

                     (6)
                  ОВ L 210, 6.8.2013 г., стр. 1.

                     (7)
                  ОВ L 58, 3.3.2015 г., стр. 17—38.

                     (8)
                  COM/2015/0524 — Междуинституционално досие 2015/0248 (NLE) — CELEX приети актове: 32015D2288.

                     (9)
                  OВ L 335, 14.12.2013 г., Регламент (ЕС) 2015/322 на Съвета от 2 март 2015 г. относно изпълнението на 11–ия европейски фонд за развитие.

    ---documentbreak---

               ЕВРОПЕЙСКА КОМИСИЯ
            Брюксел, 10.10.2016
            COM(2016) 651 final
            ПРИЛОЖЕНИЕ
            към
            Предложение за Решение на Съвета
            относно финансовите вноски, които трябва да бъдат платени от държавите членки за финансиране на Европейския фонд за развитие, включително третата част от вноската за 2016 г.

               ПРИЛОЖЕНИЕ

                        ДЪРЖАВИ ЧЛЕНКИ

                        Индекс за 10-ия ЕФР в %

                        3–та част от вноската за 2016 г. (EUR)

                        Платена на

                        Платена на

                        Общо

                        ЕИБ

                        Комисията

                        10-ти ЕФР

                        10-ти ЕФР

                        АВСТРИЯ

                        2,41

                        1 205 000,00

                        16 870 000,00

                        18 075 000,00

                        БЕЛГИЯ

                        3,53

                        1 765 000,00

                        24 710 000,00

                        26 475 000,00

                        БЪЛГАРИЯ

                        0,14

                        70 000,00

                        980 000,00

                        1 050 000,00

                        КИПЪР

                        0,09

                        45 000,00

                        630 000,00

                        675 000,00

                        ЧЕШКА РЕПУБЛИКА

                        0,51

                        255 000,00

                        3 570 000,0

                        3 825 000,00

                        ДАНИЯ

                        2,00

                        1 000 000,00

                        14 000 000,00

                        15 000 000,00

                        ЕСТОНИЯ

                        0,05

                        25 000,00

                        350 000,00

                        375 000,00

                        ФИНЛАНДИЯ

                        1,47

                        735 000,00

                        10 290 000,00

                        11 025 000,00

                        ФРАНЦИЯ

                        19,55

                        9 775 000,00

                        136 850 000,00

                        146 625 000,00

                        ГЕРМАНИЯ

                        20,50

                        10 250 000,00

                        143 500 000,00

                        153 750 000,00

                        ГЪРЦИЯ

                        1,47

                        735 000,00

                        10 290 000,00

                        11 025 000,00

                        УНГАРИЯ

                        0,55

                        275 000,00

                        3 850 000,00

                        4 125 000,00

                        ИРЛАНДИЯ

                        0,91

                        455 000,00

                        6 370 000,00

                        6 825 000,00

                        ИТАЛИЯ

                        12,86

                        6 430 000,00

                        90 020 000,00

                        96 450 000,00

                        ЛАТВИЯ

                        0,07

                        35 000,00

                        490 000,00

                        525 000,00

                        ЛИТВА

                        0,12

                        60 000,00

                        840 000,00

                        900 000,00

                        ЛЮКСЕМБУРГ

                        0,27

                        135 000,00

                        1 890 000,00

                        2 025 000,00

                        МАЛТА

                        0,03

                        15 000,00

                        210 000,00

                        225 000,00

                        НИДЕРЛАНДИЯ

                        4,85

                        2 425 000,00

                        33 950 000,00

                        36 375 000,00

                        ПОЛША

                        1,30

                        650 000,00

                        9 100 000,00

                        9 750 000,00

                        ПОРТУГАЛИЯ

                        1,15

                        575 000,00

                        8 050 000,00

                        8 625 000,00

                        РУМЪНИЯ

                        0,37

                        185 000,00

                        2 590 000,00

                        2 775 000,00

                        СЛОВАКИЯ

                        0,21

                        105 000,00

                        1 470 000,00

                        1 575 000,00

                        СЛОВЕНИЯ

                        0,18

                        90 000,00

                        1 260 000,00

                        1 350 000,00

                        ИСПАНИЯ

                        7,85

                        3 925 000,00

                        54 950 000,00

                        58 875 000,00

                        ШВЕЦИЯ

                        2,74

                        1 370 000,00

                        19 180 000,00

                        20 550 000,00

                        ОБЕДИНЕНО КРАЛСТВО

                        14,82

                        7 410 000,00

                        103 740 000,00

                        111 150 000,00

                        ОБЩО ЕС-27

                        100,00

                        50 000 000,00

                        700 000 000,00

                        750 000 000,00


|

52011PC0028

Предложение за РЕШЕНИЕ НА СЪВЕТА за разрешаване на пускането на пазара на продукти, съдържащи, състоящи се или произведени от генетично модифицирана царевица MON 89034 × MON 88017 (MON-89Ø34-3xMON-88Ø17-3), съгласно Регламент (ЕО) № 1829/2003 на Европейския парламент и на Съвета  /* COM/2011/0028 окончателен - NLE 2011/0010 */

	[pic] | ЕВРОПЕЙСКА КОМИСИЯ |Брюксел, 1.2.2011COM(2011) 28 окончателен2011/0010 (NLE)Предложение заРЕШЕНИЕ НА СЪВЕТАза разрешаване на пускането на пазара на продукти, съдържащи, състоящи се или произведени от генетично модифицирана царевица MON 89034 × MON 88017 (MON-89Ø34-3xMON-88Ø17-3), съгласно Регламент (ЕО) № 1829/2003 на Европейския парламент и на Съвета(само текстовете на френски и нидерландски език са автентични) (текст от значение за ЕИП)ОБЯСНИТЕЛЕН МЕМОРАНДУМПриложеното предложение за решение на Съвета се отнася до храни и фуражи, съдържащи, състоящи се или произведени от генетично модифицирана царевица MON 89034 × MON 88017 (MON-89Ø34-3xMON-88Ø17-3), за която е подадено заявление за пускане на пазара от Monsanto Europe S.A. до компетентния орган на Нидерландия на 6 февруари 2007 г. по силата на Регламент (ЕО) № 1829/2003 относно генетично модифицираните храни и фуражи.Приложеното предложение също така се отнася до пускането на пазара на продукти, различни от храни и фуражи, съдържащи и състоящи се от царевица MON 89034 × MON 88017, предназначени за същата употреба, както всеки друг вид царевица, с изключение на отглеждането.На 30 март 2010 г. Европейският орган за безопасност на храните даде положително становище в съответствие с членове 6 и 18 от Регламент (ЕО) № 1829/2003. Той стигна до заключението, че царевицата MON 89034 × MON 88017 е толкова безопасна, колкото и съответстващият ѝ генетично немодифициран вид по отношение на евентуалното въздействие върху здравето на човека и на животните или върху околната среда. Поради това органът заключи, че е малко вероятно пускането на пазара на продуктите, съдържащи, състоящи се или произведени от царевица MON 89034 x MON 88017, както са описани в заявлението, да окаже отрицателно въздействие върху здравето на човека или на животните или върху околната среда, в рамките на предвидените видове употреба.В този контекст на 15 ноември 2010 г. на Постоянния комитет по хранителната верига и здравето на животните беше представен за гласуване проект за решение на Комисията за разрешаване на пускането на пазара на Съюза на продукти, съдържащи, състоящи се или произведени от генетично модифицирана царевица MON 89034 × MON 88017. Комитетът не даде становище: 12 държави-членки (154 гласа) са гласували „за“, 10 държави-членки (138 гласа) са гласували „против“, 5 държави-членки (53 гласа) са се въздържали.Следователно, в съответствие с член 35, параграф 2 от Регламент (ЕО) № 1829/2003 и член 5 от Решение 1999/468/EО на Съвета, изменено с Решение 2006/512/ЕО на Съвета, от Комисията се изисква да представи на Съвета предложение за мерките, които трябва да бъдат взети, а Съветът разполага с три месеца, за да се произнесе с квалифицирано мнозинство и да уведоми Парламента за това.2011/0010 (NLE)Предложение заРЕШЕНИЕ НА СЪВЕТАза разрешаване на пускането на пазара на продукти, съдържащи, състоящи се или произведени от генетично модифицирана царевица MON 89034 × MON 88017 (MON-89Ø34-3xMON-88Ø17-3), съгласно Регламент (ЕО) № 1829/2003 на Европейския парламент и на Съвета(само текстовете на френски и нидерландски език са автентични) (текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи[1], и по-специално член 7, параграф 3 и член 19, параграф 3 от него,като взе предвид предложението на Европейската комисия,като има предвид, че:1.  На 6 февруари 2007 г. Monsanto Europe S.A. подаде до компетентния орган на Нидерландия, в съответствие с членове 5 и 17 от Регламент (ЕО) № 1829/2003, заявление за пускане на пазара на храни, хранителни съставки и фуражи, съдържащи, състоящи се или произведени от царевица MON 89034 × MON 88017 (наричано по-нататък „заявлението“).2.  Заявлението също така обхваща пускането на пазара на продукти, различни от храни и фуражи, съдържащи или състоящи се от царевица MON 89034 × MON 88017, предназначени за същата употреба, както всеки друг вид царевица, с изключение на отглеждане. Поради това, в съответствие с член 5, параграф 5 и член 17, параграф 5 от Регламент (ЕО) № 1829/2003, заявлението включва данните и информацията, изисквани от приложения III и IV към Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета[2], както и информация и заключения относно оценката на риска, извършена в съответствие с принципите, посочени в приложение II към Директива 2001/18/ЕО. То включва и план за мониторинг на въздействието върху околната среда, съобразен с приложение VII към Директива 2001/18/EО.3.  На 30 март 2010 г. Европейският орган за безопасност на храните (наричан по-нататък „ЕОБХ“) даде положително становище в съответствие с членове 6 и 18 от Регламент (ЕО) № 1829/2003. Той стигна до заключението, че царевицата MON 89034 × MON 88017 е толкова безопасна, колкото и съответстващият ѝ генетично немодифициран вид по отношение на евентуалното въздействие върху здравето на човека и на животните или върху околната среда. Поради това органът заключи, че е малко вероятно пускането на пазара на продуктите, съдържащи, състоящи се или произведени от царевица MON 89034 × MON 88017, както са описани в заявлението (наричани по-нататък „продуктите“), да окаже отрицателно въздействие върху здравето на човека или на животните или върху околната среда в рамките на предвидените видове употреба[3]. В становището си ЕОБХ взе предвид всички конкретни въпроси и опасения, изразени от държавите-членки в контекста на консултацията с националните компетентни органи, както е предвидено в член 6, параграф 4 и член 18, параграф 4 от посочения регламент.4.  В становището си ЕОБХ също така стигна до заключението, че планът за мониторинг на околната среда, представляващ общ план за наблюдение, представен от заявителя, е в съответствие с предвидената употреба на продуктите.5.  Предвид посочените съображения, следва да се предостави разрешение за продуктите.6.  За всеки ГМО следва да се посочи единен идентификатор, както е предвидено в Регламент (ЕО) № 65/2004 на Комисията от 14 януари 2004 г. за създаване на система за разработване и оценка на единните идентификатори за генетично модифицирани организми[4].7.  Според становището на ЕОБХ не са необходими специфични изисквания за етикетиране, различни от тези, предвидени в член 13, параграф 1 и член 25, параграф 2 от Регламент (ЕО) № 1829/2003, за храни, хранителни съставки и фуражи, съдържащи, състоящи се или произведени от царевица MON 89034 × MON 88017. За да се гарантира обаче употребата на продуктите в рамките на разрешението, предвидено в настоящото решение, етикетирането за фуражите, съдържащи или състоящи се от ГМО, и продукти, различни от храни и фуражи, съдържащи или състоящи се от ГМО, за които е поискано разрешение, следва да бъде допълнено с ясно обозначение, че въпросните продукти не трябва да бъдат използвани за отглеждане.8.  В член 4, параграф 6 от Регламент (ЕО) №1830/2003 на Европейския парламент и на Съвета от 22 септември 2003 година относно проследяването и етикетирането на генетично модифицирани организми и проследяването на храни и фуражи от генетично модифицирани продукти и за изменение на Директива 2001/18/ЕО[5] се определят изисквания за етикетиране за продукти, съдържащи или състоящи се от ГМО. Изискванията по отношение на проследяването на продуктите, които съдържат или се състоят от ГМО, са определени в параграфи 1—5 от член 4, а тези за храните и фуражите са определени в член 5 от посочения регламент.9.  Титулярят на разрешението представя на Комисията годишни доклади относно изпълнението и резултатите от дейностите, посочени в плана за мониторинг на въздействието върху околната среда. Тези резултати следва да бъдат представени в съответствие с Решение 2009/770/ЕО на Комисията от 13 октомври 2009 г. за утвърждаване на стандартните формуляри за отчитане на резултатите от наблюдението на съзнателното освобождаване в околната среда на генетично модифицирани организми като продукти или като съставка на продукти с цел пускане на пазара съгласно Директива 2001/18/ЕО на Европейския парламент и на Съвета[6]. Становището на ЕОБХ не оправдава налагането на специални условия или ограничения за пускането на пазара и/или специални условия или ограничения за употребата и търговията, включително изисквания за мониторинг след пускане на пазара за употребата на храни и фуражи или специални условия за защита на определени екосистеми/околна среда и/или географски зони, както е предвидено в член 6, параграф 5, буква д) и член 18, параграф 5, буква д) от Регламент (ЕО) № 1829/2003.10.  Цялата необходима информация относно разрешаването на продуктите следва да бъде вписана в регистъра на Общността за генетично модифицирани храни и фуражи, както е предвидено в Регламент (ЕО) № 1829/2003.11.  Настоящото решение следва да бъде нотифицирано чрез механизма за обмен на информация за биобезопасност на страните по Протокола от Картахена по биобезопасност към Конвенцията за биологично разнообразие, съгласно член 9, параграф 1 и член 15, параграф 2, буква в) от Регламент (EО) № 1946/2003 на Европейския парламент и на Съвета от 15 юли 2003 г. относно трансграничното придвижване на генетично модифицирани организми[7].12.  Беше направена консултация със заявителя относно предвидените в настоящото решение мерки.13.  Постоянният комитет по хранителната верига и здравето на животните не даде становище в рамките на срока, определен от неговия председател,ПРИЕ НАСТОЯЩОТО РЕШЕНИЕ:Член 1 Генетично модифициран организъм и единен идентификаторНа генетично модифицираната царевица ( Zea mays L. ) MON 89034 × MON 88017, посочена в буква б) от приложението към настоящото решение, се дава единният идентификатор MON-89Ø34-3xMON-88Ø17-3, както е предвидено в Регламент (ЕО) № 65/2004.Член 2РазрешениеСледните продукти са разрешени за целите на член 4, параграф 2 и член 16, параграф 2 от Регламент (ЕО) № 1829/2003 в съответствие с условията, определени в настоящото решение:a) храни и хранителни съставки, съдържащи, състоящи се или произведени от царевица MON-89Ø34-3xMON-88Ø17-3;б) фуражи, съдържащи, състоящи се или произведени от царевица MON-89Ø34-3xMON-88Ø17-3;в) продукти, различни от храни и фуражи, съдържащи или състоящи се от царевица MON-89Ø34-3xMON-88Ø17-3, за същата употреба, както всеки друг вид царевица, с изключение на отглеждането.Член 3 Етикетиране1. За целите на изискванията за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „името на организма“ е „царевица“.2. Надписът „не е предназначено за отглеждане“ се поставя на етикета и в документите, придружаващи продуктите, съдържащи или състоящи се от царевица MON-89Ø34-3xMON-88Ø17-3, посочени в член 2, букви б) и в).Член 4 Мониторинг на въздействието върху околната среда1. Титулярят на разрешението осигурява изготвянето и изпълнението на плана за мониторинг на въздействието върху околната среда, както е определен в буква з) от приложението.2. Титулярят на разрешението представя на Комисията годишни доклади относно изпълнението и резултатите от дейностите, посочени в плана за мониторинг, в съответствие с Решение 2009/770/ЕО на Комисията.Член 5Регистър на ОбщносттаИнформацията, посочена в приложението към настоящото решение, се вписва в регистъра на Общността за генетично модифицирани храни и фуражи, предвиден в член 28 от Регламент (ЕО) № 1829/2003.Член 6Титуляр на разрешениетоТитуляр на разрешението е Monsanto Europe S.A., Белгия, представител на Monsanto Company, Съединени щати.Член 7ВалидностНастоящото решение се прилага за срок от 10 години от датата на неговото нотифициране.Член 8АдресатАдресат на настоящото решение е Monsanto Europe S.A., Avenue de Tervuren 270-272, B-1150 Brussels – Belgium.Съставено в Брюксел на […] година.За СъветаПредседателПРИЛОЖЕНИЕa) Заявител и титуляр на разрешението:Име: Monsanto Europe S.A.Адрес: Avenue de Tervuren 270-272, B-1150 Brussels - BelgiumОт името на Monsanto Company - 800 N. Lindbergh Boulevard - St. Louis, Missouri 63167 - United States of America.б) Обозначение и спецификация на продуктите:(1) храни и хранителни съставки, съдържащи, състоящи се или произведени от царевица MON-89Ø34-3xMON-88Ø17-3;(2) фуражи, съдържащи, състоящи се или произведени от царевица MON-89Ø34-3xMON-88Ø17-3;(3) продукти, различни от храни и фуражи, съдържащи или състоящи се от царевица MON-89Ø34-3xMON-88Ø17-3, за същата употреба, както всеки друг вид царевица, с изключение на отглеждането.Генетично модифицираната царевица MON-89Ø34-3xMON-88Ø17-3, както е описана в заявлението, се произвежда при кръстосването на царевица, съдържаща явленията MON-89Ø34-3 и MON-88Ø17-3, и експресира протеини Cry1A.105 и Cry2Ab2, които придават устойчивост съответно към някои твърдокрили вредители, и протеина CP4 EPSPS, който придава поносимост към хербицида глифозат.в) Етикетиране:(1) За целите на специалните изисквания за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „името на организма“ е „царевица“.(2) Надписът „не е предназначено за отглеждане“ се поставя на етикета и в документите, придружаващи продуктите, съдържащи или състоящи се от царевица MON-89Ø34-3xMON-88Ø17-3, посочени в член 2, букви б) и в) от настоящото решение.г) Метод на откриване:-  Специфични за явлението количествени методи в реално време, основани на полимеразно-верижна реакция (PCR) за генетично модифицирана царевица MON-89Ø34-3 и MON-88Ø17-3, утвърдени за царевица MON-89Ø34-3xMON-88Ø17-3.-  Утвърден за семена от референтната лаборатория на Европейския съюз, създадена по силата на Регламент (ЕО) № 1829/2003, публикуван на адрес http://gmo-crl.jrc.ec.europa.eu/statusofdoss.htm;-  Референтен материал: AOCS 0406-A и AOCS 0906-E (за MON-89Ø34-3) и AOCS 0406-A и AOCS 0406-D (за MON-88Ø17-3), достъпни посредством American Oil Chemists Society на следния адрес: http://www.aocs.org/tech/crm.д) Единен идентификатор:MON-89Ø34-3xMON-88Ø17-3.е) Информация, изисквана съгласно разпоредбите на приложение II към Протокола от Картахена по биологична безопасност към Конвенцията за биологично разнообразие:Централното учреждение за посредничество по биобезопасност, регистрационен номер: вж. [ попълва се при нотификацията ].ж) Условия или ограничения за пускането на пазара, употребата или търговията на продуктите:Не се изисква.з) План за мониторингПлан за мониторинг на въздействието върху околната среда, съобразен с приложение VII към Директива 2001/18/EО.[Връзка: план, публикуван в Интернет ]и) Изисквания за мониторинг след пускане на пазара за употребата на храната за консумация от човека:Не се изисква.Забележка: възможно е в бъдеще да се наложат промени на връзките за достъп до необходимите документи. Тези промени ще станат публично достояние чрез актуализиране на регистъра на Общността за генетично модифицираните храни и фуражи. [1] ОВ L 268, 18.10.2003 г., стр. 1.[2] ОВ L 106, 17.4.2001 г., стр. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2007-056[4] ОВ L 10, 16.1.2004 г., стр. 5.[5] ОВ L 268, 18.10.2003 г., стр. 24.[6] ОВ L 275, 21.10.2009 г., стр. 9.[7] ОВ L 287, 05.11.2003 г., стр. 1.


               ЕВРОПЕЙСКА КОМИСИЯ
            Брюксел, 28.2.2017
            COM(2017) 119 final
            2017/0049(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюз в рамките на шестдесетата сесия на Комисията за упойващите вещества, във връзка с добавянето на вещества в Списък I към Конвенцията на Организацията на обединените нации за борба срещу незаконния трафик на упойващи и психотропни вещества

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Комисията за упойващите вещества редовно изменя списъка с вещества, съдържащи се в приложението към Конвенцията на Организацията на обединените нации (ООН) за борба срещу незаконния трафик на упойващи и психотропни вещества от 1988 г. (Конвенцията на ООН от 1988 г.) въз основа на препоръките на Международния орган за контрол на упойващите вещества.

               ЕС е страна по Конвенцията на ООН от 1988 г. за въпроси, които са уредени в член 12 от Конвенцията
                  1
               . Член 12 се отнася до веществата, които често се използват в незаконното производство на упойващи и психотропни вещества („прекурсори на наркотични вещества“).

               Комисията за упойващите вещества е комисия към Икономическия и социален съвет на ООН и нейните функции и правомощия са, наред с другото, предвидени в Конвенцията на ООН от 1988 г. Тя се състои от 53 държави — членки на ООН, избирани от Икономическия и социален съвет. Понастоящем 12 държави — членки на Съюза, са членове на Комисията за упойващите вещества с право на глас
                  2
               . Съюзът има статут на наблюдател в Комисията за упойващите вещества.

               На 1 февруари 2017 г. Международният орган за контрол на упойващите вещества препоръча в Списък I към Конвенцията на ООН от 1988 г. да бъдат добавени още две вещества, а именно 4-анилино-N-фенетилпиперидин (ANPP) и N-фенетил-4-пиперидон (NPP).

               Промените в списъците към Конвенцията на ООН от 1988 г. се отразяват пряко върху приложното поле на правото на ЕС в областта на контрола върху прекурсорите на наркотични вещества, тъй като добавените в списъците към Конвенцията на ООН от 1988 г. вещества трябва да бъдат включени в правния ред на Съюза
                  3
               . За да се гарантира това, на Комисията са предоставени правомощия да приема делегирани актове.

               Необходимо е държавите членки да се подготвят за заседанието на Комисията за упойващите вещества, на което да се вземе решение за включването на веществата, като постигнат обща позиция в Съвета. Поради ограниченията, произтичащи от статута на наблюдател на Съюза, тази позиция следва да бъде изразена от държавите членки, които понастоящем са членове на Комисията за упойващите вещества, действащи съвместно в интерес на Съюза в рамките на тази комисия. Европейският съюз, който има само статут на наблюдател в Комисията за упойващите вещества, няма право да гласува в нея.

               Ето защо Комисията предлага позиция, която да бъде заета от името на Европейския съюз на шестдесетата сесия на Комисията за упойващите вещества, която ще се състои във Виена от 13 до 17 март 2017 г., във връзка с включването на вещества в Конвенцията на ООН от 1988 г.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Правното основание на настоящото предложение е член 207 във връзка с член 218, параграф 9 от Договора за функционирането на Европейския съюз (ДФЕС).

                  Включването на прекурсорите в списъци с цел да се следи търговията с тези вещества е въпрос от областта на общата търговска политика, а в член 207, параграф 3 от ДФЕС се посочва, че когато трябва да се договарят и сключват споразумения с една или повече трети държави или международни организации, се прилага член 218 при спазване на специфичните разпоредби на същия член.

               Член 218, параграф 9 от ДФЕС се прилага независимо от това дали Съюзът е член на въпросния орган или е страна по въпросния договор. Комисията за упойващите вещества е „орган, създаден със споразумение“ по смисъла на този член, като се има предвид, че тя е орган с възложени специфични задачи съгласно Конвенцията на ООН от 1988 г.

               Решенията на Комисията за упойващите вещества във връзка със списъците с вещества представляват „актове с правно действие“ по смисъла на член 218, параграф 9 от ДФЕС. В съответствие с Конвенцията на ООН от 1988 г. решенията на Комисията за упойващите вещества стават правнообвързващи, освен ако в рамките на предвидения срок някоя от страните поиска от Икономическия и социален съвет да преразгледа решението
                  4
               . Решенията на Икономическия и социален съвет по въпроса са окончателни.

                  •
                        Субсидиарност

               Не се прилага.

                  •
                        Пропорционалност

                  Предложението е пропорционално и не излиза извън рамките на необходимото за постигане на посочените цели, тъй като то се отнася до нови прекурсори на наркотични вещества, които предизвикват безпокойство на равнището на Съюза.

               •Избор на инструмент

                  В член 218, параграф 9 от ДФЕС е предвидено, че за да бъде определена позицията, която трябва да се заеме от името на Съюза в орган, създаден с международно споразумение, е необходимо решение на Съвета.

               2017/0049 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз в рамките на шестдесетата сесия на Комисията за упойващите вещества, във връзка с добавянето на вещества в Списък I към Конвенцията на Организацията на обединените нации за борба срещу незаконния трафик на упойващи и психотропни вещества

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Конвенцията на Организацията на обединените нации за борба срещу незаконния трафик на упойващи и психотропни вещества от 1988 г. (наричана по-долу „Конвенцията“) бе сключена от Съюза с Решение № 90/611/ЕИО на Съвета
                  5
                и влезе в сила на 11 ноември 1990 г.

               (2)Съгласно член 12, параграфи 2—7 от Конвенцията в списъците към Конвенцията, в които са изброени прекурсори на наркотични вещества, е възможно да бъдат добавяни нови вещества.

               (3)По време на своята шестдесета сесия, която ще се състои от 13 до 17 март 2017 г. във Виена, Комисията за упойващите вещества следва да вземе решение относно добавянето на две нови вещества в Списък I към Kонвенцията.

               (4)Съюзът има статут на наблюдател в Комисията за упойващите вещества, в която понастоящем 12 от държавите — членки на Съюза, са членове с право на глас. Тъй като решенията за добавяне на нови вещества в Списък I към Конвенцията са от изключителната компетентност на Съюза, е необходимо Съветът да оправомощи държавите членки да изразят позицията на Съюза относно добавянето на нови вещества в Списък I към Конвенцията.

               (5)
                     Според оценката на Международния орган за контрол на упойващите вещества две вещества — 4-анилино-N-фенетилпиперидин (ANPP) и N-фенетил-4-пиперидон (NPP) — често се използват в незаконното производство на фентанил и са особено подходящи за незаконното производство на фентанил и редица аналози на фентанила, които са много силни синтетични опиоиди. Има данни, че обемът и обхватът на незаконното производство на фентанил и аналози на фентанила представлява сериозен социален проблем и проблем за общественото здравеопазване, което налага тези вещества да бъдат поставени под международен контрол.

               (6)
                     По тази причина на 1 февруари 2017 г. Международният орган за контрол на упойващите вещества препоръча на Комисията за упойващите вещества да добави ANPP и NPP в Списък I към Конвенцията.

               (7)
                     Незаконно произведените фентанил и аналози на фентанила причиняват значителни социални проблеми и проблеми на общественото здравеопазване в някои държави членки.

               (8)Ето защо позицията на държавите — членки на Съюза, в Комисията за упойващите вещества следва да бъде „за“ добавянето на ANPP и NPP в Списък I към Конвенцията,

               ПРИЕ НАСТОЯЩОТО РЕШЕНИЕ:

               Член 1

               Позицията, която да бъде заета от името на Съюза от държавите членки по време на шестдесетата сесия на Комисията за упойващите вещества от 13 до 17 март 2017 г., е следната:

               4-анилино-N-фенетилпиперидин и N-фенетил-4-пиперидон (NPP) трябва да бъдат включени в Списък I към Конвенцията.

               Тази позиция се изразява от държавите членки, които са членове на Комисията за упойващите вещества, действащи съвместно.

               Член 2

               Адресати на настоящото решение са държавите членки.

               Съставено в Брюксел на  година.

                     За Съвета

                     Председател

                     (1)
                  Решение на Съвета от 22 октомври 1990 г. относно сключването от името на Европейската икономическа общност на Конвенцията на Организацията на обединените нации (ООН) за борба срещу незаконния трафик на упойващи и психотропни вещества от 1988 г.

                     (2)
                  Австрия, Белгия, Хърватия, Чешката република, Франция, Германия, Унгария, Италия, Нидерландия, Словакия, Испания, Обединеното кралство.

                     (3)
                  Регламент (ЕО) № 111/2005 на Съвета от 22 декември 2004 г. за определяне на правила за мониторинг на търговията между Съюза и трети страни в областта на прекурсорите (ОВ L 22, 26.1.2005 г., стр. 1) и Регламент (ЕО) № 273/2004 на Европейския парламент и на Съвета от 11 февруари 2004 г. относно прекурсорите на наркотичните вещества (ОВ L 47, 18.2.2004 г., стр. 1).

                     (4)
                  Член 12, параграф 7 от Конвенцията на ООН от 1988 г.

                     (5)
                  Решение на Съвета от 22 октомври 1990 г. относно сключването от името на Европейската икономическа общност на Конвенцията на Организацията на обединените нации за борба срещу незаконния трафик на упойващи и психотропни вещества (OВ L 326, 24.11.1990 г., стр. 56).